b'\n_START_ARTICLE_\nManuel Arguilla\n_START_PARAGRAPH_\nSi Manuel Estabillo Arguilla (1911\xc2\xa0\xe2\x80\x93 1944) ay isang Ilokanong manunulat sa Ingles, bayani at martir._NEWLINE_Siya ay nakilala sa kanyang maikling kuwento na "How My Brother Leon Brought Home a Wife", ang pangunahing kuwento sa koleksiyon na How My Brother Leon Brought Home a Wife and Other Short Stories na nanalo ng unang gantimpala sa Commonwealth Literary Contest noong 1940._NEWLINE_Inilimbang ang kanyang mga kuwento na "Midsummer" at "Heat" sa Estados Unidos ng Prairie Schooner._NEWLINE_Karamihan sa mga kuwento ni Arguilla ay nagpapakita ng tagpo sa Barrio Nagrebcan, Bauang, La Union kung saan siya ipinanganak. Ang kanyang pagmamahal sa kanyang bayang kapanganakan, pinagtibay ng kanyang pakikisalamuha sa mga magsasaka ng Ilocos, ay nanatiling matibay kahit na lumipat siya sa Maynila. Natapos niya ang kursong BS Education noong 1933 sa Unibersidad ng Pilipinas kung saan siya ay naging kasapi at pagkaraan ay naging pangulo ng U.P. Writer\'s Club at editor ng Literary Apprentice ng unibersidad._NEWLINE_Ikinasal siya kay Lydia Villanueva, isa ring matalinong nanunulat sa Ingles, at naniraha sa Ermita, Maynila._NEWLINE_Siya ay naging guro ng malikhaing pagsusulat (creative writing) sa University of Manila, at pakaraan ay nagtrabaho sa Bureau of Public Welfare bilang managing editor ng Welfare Advocate, ang lathalain ng tanggapan, hanggang 1943. Pagkaraan ay hinirang siya sa Board of Censors. Noong Ikalawang Digmaang Pandaigdig, lihim siyang nagtatag ng guerrilla intelligence unit laban sa mga Hapon._NEWLINE_Noong Oktubre 1944, siya ay nahuli, pinahirapan at binitay ng hukbong Hapon sa Fort Santiago.'